Nagita Slavina

Nagita Slavina Mariana Tengker, otabâ sè èkennal kalabân Gigi (lahèr 17 Pèbruwari 1988), èngghi panèka soro bintang iklan, moḍèl, prèsènter, proḍuser filem, pemerran, pengusaha, youtuber, sareng penyanyè sè abhângsa Inḍonèsia. Nagita jhughân tamaso' sala sèttong sè abhângon perusahaan RANS Entertainment.

Nagita maso' ka ḍâlem ḍaftar Asia's Most Influential sareng majalah Tatler è taon 2023.

 Kaoḍi'ân Awwâlâ 
Nagita tamaso' ana' ḍâri pasangan Gideon Tengker (Ramana) sareng Hj. Rieta Amilia (èbhuna). Ramana katoronan Minahasa ḍâri Manado, Sulawèsi Ḍâjâ. Nagita jhughân awarisè ḍârâ Minang ḍâri èbhuna sè asalla ḍâri Painan, Sumatra Bârâ'.

 Karèr 

 2000-2008: Awwâl Karèrna 
Nagita Slavina sè biyasa èolok Gigi panèka amolaè karèrna mènangka moḍèl iklan sè bisa abhârsè'è mowa èngghi panèka Biore Anti Acne è taon 2000. Gigi pas alanjut ka akting kalabân abintangè Inem Si Pelayan Slebor, sinèttron lu-ghâlluna.Azizah Pamugarwati dan Andi Muttya Keteng Pangerang. "Profil Nagita Slavina, Si Inem Pelayan Slebor". Kompas. 2020-02-03. Aksès 2025-01-04. Akting ana' sariyang ḍâri tello' satarètanan panèka ropanah narèk sutraḍara sè laèn. Pottrè pasangan Gideon Tengker (gitaris bând lambâ' beraliran blues, Drakhma) sareng Rita Amalia (pemaèn sinètron sè aghântè profèsi dhâddhi proḍuser) panèka èpatabâr kaangghuy tampil è sinètron È Kanto Bâḍâ Sètan. Sinètron panèka akhèrra èghâbây dhâddhi vèrsi layar lèbâr kalabân juḍul È Kanto Bâḍâ Sètan the Movie.

Sinètron sè pernah èbintangè sareng Gigi antara Laèn Cinta 100 Arè, Cèwè' Tulalit, Tèkos sarenf Kocèng Nyarè Cinta, tor Ramalan Alisha. Gigi sè katoronan Jhâbâ, Manado, sareng Minang panèka segghut malolo amerrannaghi orèng binè' sè ghi' ngoḍâ sè polos ènga' na'-kana' sè abâsna manja. Salaèn è dunia acting, Nagita jhughân toron ka dunia tarik suara, sala sèttongnga singel sè kalonta nalèkana salèrana aḍuèt sareng Afgan sè ajuḍul Sè Guleh Onèng Cinta Ka'rowa Lèbur.Nurkhuzaeni Azis. "8 Penyanyi Wanita Jadi Rekan Duet Afgan, Terbaru Lyodra". IDN Times. 2023-10-12. Aksès 2025-01-04.

 2009-2011: Bâkto ambu sakejjhik tor ajhâr è lowar negeri 
Gigi ajhâlânè penḍiḍikan SMA è SMA Al-Azhar Syifa Budi Kemang tor alanjutaghi ka Fakultas Èkonomi sareng Bisnis è Universitas Inḍonèsia (UI). Penḍiḍikanna è UI coma ajhâlan 2 taon karana salèrana mèlè alanjutaghi penḍiḍikanna è Australian National University kalabân jurusân Commerce, fakultas ANU College of Business and Economics, sajjhek taon 2009.Silvia Estefina Subitmele. "Tak Banyak yang Tahu! Ini 10 Fakta Menarik Nagita Slavina, Termasuk Kuliah di UI". Liputan 6. 2025-03-04. Aksès 2026-01-04? Saamponna lulus dâri Australian National University, Gigi jhughân pernah ajhâr amessa' è Le Cordon Bleu London.

 Sombher